நார்மன் இராபர்ட் போகுசன்

நார்மன் இராபர்ட் போகுசன் (Norman Robert Pogson), இ பே து (CIE) (23 மார்ச்சு 1829 – 23ஜூன் 1891) ஓர் ஆங்கிலேய வானியலாளர் ஆவார். இவர் இந்தியாவில் சென்னை வான்காணகத்தில் பணிபுரிந்தார். இவர் பல சிறுகோள்களைக் கண்டுபிடித்துள்ளார்;வால்வெள்ளிகளின் நோக்கீடுகளை மேற்கொண்டுள்ளார். இவர் உடுக்கண பருமைகளுக்கான கணிதவியல் அளவுகோலை உருவாக்கியுள்ளார். இது போகுசன் விகிதம் அல்லது தோற்றநிலைப் பருமைகளின் விகிதம் என வழங்கப்படுகிறது. இது இரு தொடர்நிலைப் பருமைகளின் விகிதமாகும். இது நூறு எனும் எண்ணின் ஐந்தாம் வருக்க மூலமாக (~2.512) அமைகிறது.

தகைமைகள்

இவருக்கு 1879 ஜனவரியில் இந்தியப் பேரரசுத் துணைவர் ஆணை வழங்கப்பட்டது.

இவரது நினைவாகப் பெயரிடப்பட்ட வான்பொருட்கள்:
 குறுங்கோள் 1830 போகுசன்
 நிலாவின் போகுசன் குழிப்பள்ளம்
 குறுங்கோள்  42 இசிசு  இவரது மகள் எலிசபத் இசிசு போகுசன்
நினைவாகப் பெயரிடப்பட்டுள்ளது.

மேற்கோள்கள்

வெளி இணைப்புகள்
On Pogson's contributions

1829 பிறப்புகள்
1891 இறப்புகள்
ஆங்கிலேய வானியலாளர்கள்
குறுங்கோள் கண்டுபிடிப்பாளர்கள்